रतलाम, 17 जून (हि.स.)। यात्रियों की सुविधा को ध्यान में रखते हुए रतलाम मंडल के रतलाम जंक्शन स्टेशन से होकर गाड़ी संख्या 05403/05404 गोरखपुर बान्द्रा टर्मिनस गोरखपुर स्पेशल एक्सप्रेस के दो फेरों का परिचालन किया जा रहा है। मंडल रेल प्रवक्ता जितेन्द्र कुमार जयंत ने बताया कि गाड़ी संख्या 05403 गोरखपुर बान्द्रा टर्मिनस स्पेशल एक्सप्रेस, 18 जून शुक्रवार को गोरखपुर से 5 बजे चलकर रतलाम मंडल के रतलाम जंक्शन (04.00/04.10 शनिवार) होते हुए शनिवार को 14.25 बजे बान्द्रा टर्मिनस पहुँचेगी। इसी प्रकार गाड़ी संख्या 05404 बान्द्रा टर्मिनस गोरखपुर स्पेशल एक्सप्रेस, 19 जून शनिवार को बान्द्रा टर्मिनस से 19.25 बजे चलकर रतलाम मंडल के रतलाम जंक्शन(05.25/05.35 रविवार) होते हुए सोमवार को 6.45 बजे गोरखपुर पहुँचेगी। इस ट्रेन का दोनों दिशाओं में खलिलाबाद, बस्ती, गोंडा, बाराबंकी, लखनऊ, कानपुर सेंट्रल, कन्नौज, फारुखाबाद, कासगंज, मथुरा , अछनेरा, भरतपुर, कोटा, रतलाम, वडोदरा, सूरत, वापी एवं बोरीवली स्टेशनों पर ठहराव दिया गया है। इस ट्रेन में 17 सामान्य श्रेणी के कोच रहेंगे। हिन्दुस्थान समाचार / शरद जोशी
bho_Deva